Here is a page extracted from Wikipedia that may contain CSS, HTML, and a lot of unformatted text.

Title: Tarba
Content: Tarba (Tarba  en occitán; Tarbes en francés) ye una ciudat d'o departamento francés d'os Altos Pireneus, capital de subprefectura y de cantón, asinas como d'a provincia historica de Bigorra. Tien poco mas de 50.000 habitants y se troba situata a 320 metros sobre o livel d'a mar. Destaca en ella l'edificio molimental d'a catedral u seu d'A Nuestra Sinyora. Poseye un gran parque clamato Chardín Massey, asinas como atros menors (Parque Paul Chastelain, Parque Bel Air), una fuent molimental en a plaza d'o Marcadieu y una estatua ecuestre adedicata a lo Mairal Foch.

Historia 
Villa establita en o sieglo III aC, esdevinió colonia romana baixo lo nombre de Tarba. Asolata por os normandos en 840, la recostruyó o Bispe de Bigorra u Tarba. Dende o sieglo XII estió capital condal y mas tardi capital de senescalía. En a Edat Meya yera formata por seis vicos: a Seu, Carrera Llarga, Mauburguet, Burg Vell, Burg Nou y Burg Cranc. En 1569 os protestants cremoron a suya seu, pero o Bispe la fació reconstruyir en 1652. En 1790 se convirtió en capital departamental. En Tarbes naixió en 1851 o mariscal Foch, comandant d'os exercitos aliatos en a Primera Guerra Mundial.

Toponimia 
A forma aragonesa d'iste toponimo occitán se troba en a onomastica aragonesa medieval, Calle del Forno de Tarba en a Zaragoza d'o sieglo XV, y en antroponimos como Galacián de Tarba, Don Ramón de Tarba.

Como colonia romana y foco de romanización en tierras d'os aquitals arredol de Tarba bi ha toponimos rematatos en -án testimonio d'una romanización inicial y toponimos rematatos en -ac testimonio d'una romanización mes tardana de caracter galorromán.

Ciudaz achirmanatas 
  Uesca (Aragón), 7 de mayo de 1964.

Vinclos externos 

Localidaz d'os Altos Pireneus